Bibionellus

se Systematisk inndeling

Bibionellus er en slekt av myggene (Nematocera), som sammen med  fluene,  utgjør tovingene (Diptera). Slekten omfatter fire kjente, nålevende arter, men alle er regnet som sjeldne.

Utseende 
Små (ca. 3-4 millimeter), mørke hårmygg. De ligner mye på slekten Bibio, men kan skilles fra disse på at kroppsformen er noe spinklere, hannen er lite påfallende hårete, oversiden av thorax er rød hos begge kjønn (hos Bibio har hannene allrid svart thorax). Fasettøynene er omtrent nakne. Antennene er ganske korte og består av sju-åtte mer eller mindre kjegleformede ledd. Vingene er mørkt røyfargede. Forleggen (protibia) har en spiss knøl på undersiden, for-låret en felt med korte pigger nær spissen på undersiden, bakbeina hos hannene har utpreget kølleformede lår og legger. I tillegg er hannens kjønnsorganer noe ulike de i slekten Bibio, blant annet er rygg- og bukplatene på det bakerste kroppsleddet sammenvokste til et rør.

Levevis 
Lite er kjent om disse artenes levevis, men de er funnet i skogsområder.

Utbredelse 
Slekten er bare kjent fra sentrale deler av Sør-Amerika.

Systematisk inndeling 

 Orden tovinger (Diptera)
 Gruppe mygg (Nematocera) 
 Familien hårmygg (Bibionidae)
 Underfamilien Bibioninae
 Slekten Bibionellus Edwards, 1935
 Bibionellus aczeli Hardy, 1951 - Argentina
 Bibionellus barrettoi Lane & Forattini, 1948 - Brasil
 Bibionellus paulistinensis Lane & Forattini, 1948 - Brasil
 Bibionellus tibialis Edwards, 1935 - Bolivia, Peru

Referanser

Kilder 
 Pinto, L.G. og Amorim, D. de S. (1997) Taxonomy and phylogeny of the Neotropical genus Bibionellus (Diptera: Bibionidae). Iheringia, Sér. Zool. 83: 65-85.  
 Pinto, L.G. og Amorim, D. de S. (2000) Bibionidae (Diptera: Bibionomorpha). Morfologia e Análise Filogenética. Holos, Ribeirão preto.

Eksterne lenker 
 
 Tree of Life - Bibionomorpha, (Diptera) (engelskspråklig)

Hårmygg
Tovinger formelt beskrevet i 1935